НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У БЕОГРАДУ

Одлуком Наставно-научног већа Филозофског факултета у Београду од 19.02.2021. године изабрани смо у Комисију за припрему извештаја о испуњености условаза избор др Александра Капурана у звање научни саветник. На основу увида у поднету документацију и радове кандидата подносимо следећи

**ИЗВЕШТАЈ**

**I ОПШТИ ПОДАЦИ О КАНДИДАТУ**

Кандидат др Александар Капуран рођен је 1965. године у Београду. Дипломирао је на Филозофском факултету у Београду 1993. године, а на истом факултету одбранио је мастер рад ,,Архитектура са краја бронзаног и стаијег гвозденог доба у басену јужне Мораве“ 2007. године. Докторску дисертацију тему ,,Праисторијска насеља у североисточној Србији-од неолита до доласка римљана“ одбранио је 2011. године наФилозофском факултету у Београду.

Од 2006. године је запослен у Археолошком институту у Београду.До краја 2019. године био је ангажован на пројектима ,,Археологија Србије: Културни идентитет, интеграциони фактори, технолошки процеси и улога централног Балкана у развоју европске праисторије” и ,,Културне промене и популациона кретања у раној праисторији централног балкана” (ОИ177020 и ОИ177023)*.*

**IIДАТУМ ИЗБОРА У НАУЧНО ЗВАЊЕ**

Звање научног сарадника стекао је током 2012. године, а звање вишег научног сарадника 2015. године. Реизабран је у звање вишег научног сарадника 2020. године.Решење о реизбору у звање вишег научног сарадника др Александар Капуран је добио на дан 28.10.2020. године (бр. 660-01-00001/1499)..

**III НАУЧНО-ИСТРАЖИВАЧКИ РЕЗУЛТАТИ**

Кандидат представља једног од водећих стручњака у истраживању бронзаног и гвозденог доба на централном Балкану, нарочито када су у питању проучавања насељавањаи металургије бакра у раном и средњем бронзаном добу. У својим истраживањима је користио не само објављену грађу већ и грађу са локалитета које је имао прилику самостално да истражује.

***1. Монографије, поглавља у књигама и тематским зборницима међународног значаја***

1. **Kapuran, A. 2019.***Velebit, a Tumulus Culture Necropolis in the Southern Carpathian Basin (Vojvodina, Serbia)*, BAR International series 2942, Oxford. (98 strana)

У овој монографији др Капуран је представио резултате истраживања праисторијске некрополе у селу Велебит код Кањиже. НекрополаВелебит представља једину некрополу Хугелграбер културе у Војводини која је готово у целости истзражена 1970. године, али је тек овом приликому потпуности публикована. Осим обимног каталога о налазима материјалне културе из гробова на некрополи,др Капуран у овој монографији расправља и о погребним обичајима заједница позног бронзаног доба и путевима којим су се ове заједнице кретале из Централне Европека југу Карпатског басена и Балкану. У монографији су изложене и претпоставке о сусретима и културним прожимањима поменутих популација са истовременим заједницама на централном Балкану.

2. **Kapuran, A. 2019.**The Find from Medoševac 20 Years Later - an Addition to the Studies of the Tumulus Culture on the Territory of the Central Balkans. In: V. Filipović et al. (eds.), *Papers in Honour of Rastko Vasić 80th Birthday*, Institute of archaeology, Belgrade: 165-176.

Рад се осврће на један усамљени налаз Хугелграбер културе откривен у околини Ниша, који је пре две деценије публикован од стране Растка Васића коме је овај зборник и посвећен. На основу нових апсолутних датума и резултата других налаза који се приписују овој култури др Капуран је понудио ново и оригинално тумачење фактора који су утицали на варијацијеизражене у типологији налаза материјалне културе у позном бронзаном добу на централном Балкану.

3. **Kapuran, A. 2020.** Prehistory of Northeastern Serbia on the Example from Felix Romuliana and its sourroundings, In: G.V. Bülow and S. Petković (eds.), *Gamzigrad-Studien I. Ergebnisse der deutsch-serbischen Forschungen im Umfeld des Palastes Romuliana*. Römisch-Germanische Forschungen Bd. 75. Wiesbaden 59 - 82.

У раду су објављенинајважнији археолошки налази од касног неолита до доласка Римљана на подручју севеоисточне Србије (општине Зајечар и Бор). Рад сезаснива на налазима са археолошких ископавања више локалитета у предходне три деценије, као и на резултатима обимних рекогносцирања извршених у околини палате Феликс Ромулијана код Гамзиграда,која су била организована у сарадњи Археолошког института у Београду и Римско-германске комисије Немачког археолошког института у Франкфурту.

4. **Kapuran A., Milojević, P. 2020.** Vatin culture pottery in settlements and necropoles of Northeastern Serbia. in: R. Rich, V. Vučković and V. Filipović (eds.), Crafter Project: Bronze Age of Europe, an overview whe are we now? Paraćin, 89-107.

Рад представља синтезу посвећену налазима керамике ватинског типа која је откривена приликом рекогносцирања и археолошких истраживања више локалитета на територији североисточне Србије. У овом раду аутори разматрају могуће културне контактеизмеђу различитих заједница које су насељавале север Балканског полуострва.

***2. Радови објављени у научним часописима међународног значаја***

5. **Kapuran, A., Blagojević, M. and Bizjak, D. 2015.** Settlements and necropolises of the Early Iron age along the middle course of the Nišava river. Starinar XLV: 145-182.

У раду су приказани резултати истраживања некрополе у Сињац Пољу из старијег гвозденог доба која је откривена приликом заштитних истраживања на траси аутопута Ниш-Димитровград. Некрополе из овога периода у Србији су констатоване у веома малом броју, a некропола из Сињац поља je посебно занимљива због тога што је на њој забележено биритуално сахрањивање покојника (скелетно сахрањивање и спаљивање покојника). Археолошки налази из гробова указују на интензивне контакте између Централног Балкана, Северне Македоније и западне Бугарске у финалним фазама старијег гвозденог доба. Осим налаза са некрополе, у раду су обрађени и други налази материјалне културе старијег гвозденог доба откривени у долини Нишаве.

6. **Kapuran, A., Živković, D. and Štrbac, N.2016.** New Evidence for Prehistoric Copper Metallurgy inthe Vicinity of Bor, Старинар LXVI: 173-191.

У раду су публиковани прелиминарни археолошки као и резултати физичко-хемијских анализа металичних шљака откривених у зони инсталација за топљење бакра у Бањском Пољу код Бора. Под појмом инсталације, подразумевамо пећи за примернотопљење бакаиз раног/средњег бронзаног доба. Ове пећи представљају једине пећи за топљење бакра из средњег бронзаног доба на подручју југоисточне Европе - од Алпа до Кипра.

7. **Bulatović, A., Kapuran, A. 2016.** Cultural Contacts between Communities of Southwestern Romania and Central Balkans in the Fourth Millenium BC, in: C.I. Popa (ed.) The Carpathian Basin and the Northern Balkans between 3500 and 2500BC: Common aspects and Regional Differences, Annales Universitatis Apulensis, Seria Historica 20/II, Editira Mega, Alba Iulia: 183-202. ISSN 1453-9306

У овом раду аутори расправљају о културним контактима који су постојали између популација позног бакарног доба на територији Балкана.

8. **Kapuran, A.2017.** New contributions for the Early Iron Age stratigraphy at the site of Hisar in Leskovac (Sektor I), Старинар XLVI, Београд: 7-18.

У раду је обављено критичко преиспитивање сопствених закључака које је аутор објавио о налазима из старијег гвозденог доба са локалитета Хисар у Лесковцу. Осим што је признао грешке у првобитној интерпретацији и у тумачењу стратиграфске ситуације на овом вишеслојном локалитету, аутор је искористио приликуда демистификује контраверзни налаз ,,Туровићеве игле” који је изазвао велике недоумице у стручној јавности.

9. **Kapuran, A.2018.** Jewellery made of bronze sheets from the prehistoric necropolis at the village of Velebit, near Kanjiža, Старинар LXVIII, Београд: 33-45.

Будући да је настао пре монграфије *Velebit, a Tumulus Culture necropolis*… овај рад први пут презентује комплетне налазе накита израђеног од бронзаног лима са ове, до тог тренутка још непубликоване некрополе на југу Карпатског басена.

10. **Armbruster, B. , Jockenhoevel, A., Kapuran, A., and Ramadanski, R. 2019.** The moulds from velebit and European Bronze Age metalanvils, Старинар LXIX, 139-182.

Ова синтеза представља резултат вишегодишњег рада на прикупљању налазанаковња који су се користили у металургији бронзаног доба на тлу Европе. У њему се аутори посебно осврћу и на један калуп за ливење наковања који је откривен на некрополи Велебит код Кањиже.

11. **Kapuran, A. Gavranović, M., Mehofer, M. 2020.** Bronze Age Settlement and Necropolis of Trnjane, near Bor - Revision and New Research Results, Старинар LXX, 51 – 84.

ISSN 0350-0241. doi.org/10.2298/STA2070085P

Након ревизионих истраживања у Трњану код Бор,а која су изведена три деценије после открића овог археометалуршког локалитета, настао је овај свеобухватни рад у коме су публиковани комплетни резутати истраживања насеља, апсолутни датуми из гробова са суседне некрополе са спаљеним покојницима, и реконструкција методологије топљења бакра, које се такође дешавало на овом локалитету током бронзаног доба.

***3. Међународни научни скупови***

12. **Kapuran, A., Bulatović, A., Milanović, D.2018.** Settlement pattern changes during the Central Balkans Copper Age, in: S. Deitz at al (eds.) Communities in Transition: The Circum-Aegean later Neolithic stages (5000/4800-3200/3000 BC) International Conference 2013 Athens, Oxbow books, Athens: 77-88.

У раду су представљени обрасци у насељавању у неолиту и енеолитуцентралног Балкана у периоду од 5. до 3. миленијума пре н.е. Узимајући у обзир резултате анализе пејзажа и геоморфолошких карактеристика територије изведени су закључци о факторима који су утицали на избор локација које су праисторијске заједнице одабрале за насељавањ али и закључци о систему насељавања и економији праисторијских заједница у бакараном добу.

13. Kapuran, A. and Bulatović, A.2020. Similarities and Differences between Material Culture of the Belegiš II-Gava Groupfrom the Southern Pannonian Plain and the Morava River Basin, In: M. Gavranović and al (eds.) Perspectives on Balkan Archaeology Volume 1, Spheres of Interactions Contacts and Relationships between the Balkans and Adjacent Regions in the Late Bronze / Iron Age (13th–5th Centuries BCE), Proceedings of the Conference held at the Institute of Archaeology held in Belgrade in September 2017, Verlag Marie Leidorf GmbH, Rahden/Westf.: Leidorf, 37 - 52.

На конференцији коју је др Капуран организовао у Београду, презентован је рад у коме се аутори осврћу на чињенице које указују да је на крају бронзаног и почетку старијег гвозденог доба (око 1200 године пре н.е.), кроз Поморавље циркулисале популације која показују све карактеристике Гава културе канеловане керамике. Аутори су понудили конкретне доказе о културној и друштвеној повезаности праисторијских заједница у Поморављу крајем 2 миленијума пре н.е.

14. **Kapuran, A. Ramadanski, R.2020.** Velebit, Tumulus Culture (Hügelgräber) Necropolis in the South of the Carpathian Basin, In: D.L. Dizdar and M. Dizdar (eds.) Late Bronze Age Mortuary Practices and the Sociaty in the Carpathian Basin, The international Conference in Zagreb 2017, Institut za Arheologiju, Zagreb 8 – 23.

У овом прегледном раду који је презентован на конференцији у Загребу пре издавања публикације *Velebit, a Tumulus Culture Necropolis*… за потребе симпозијума о сахрањивању у праисторији, аутори су презентовали закључке оначин сахрањивања и погребним обичајима (скелетно сахрањивање и спаљивање покојника) који су упражњавани на овој, до тада непубликованој некрополи.

15. **Kapuran, A., Miladinović-Radmilović, N., Vuković, N.2017.** Funerary Traditions of the Bronze Age Metallurgical Communities in the Iron Gates Hinterland, in: D. Ložnjak-Dizdar (ed.) Late Urnfeld Culture Between the Southern Alps and the Danube, International Conference November 7-8 Zagreb, Institute of Archaeology, Zagreb: 131-141.

Рад представља тумачење ритуалне праксе сахрањивања покојника у средњем бронзаном добу на некрополама у околини Бора. До закључака се дошлообједињавањем резултата антрополошких и физичко-хемијских анализа остатака спаљених покојника. Резултати показују јединствену ритуалну праксу спаљивања покојника на местима где се вршило примарно топљење руде бакра о чему егзакто сведоче промене на скелетима покојника.

16. **Kapuran, A.2016.** New Discoveries of the Burilal Practice During the Iron Age in Eastern Serbia, in v. Serbu at al. (eds.), Funerary practices during the Bronze and Iron Ages in Central and Souteast Europe, Proceedings of the 14th International Colloquium of Funerary Archaeology in Čačak (2015), Beograd-Čačak: 193-208.

Аутор је у овоме раду разматрао аспекте промена ритуалне праксе у сахрањивању покојника током старијег гвозденог доба и млађег гвозденог доба који су се одвијали на територији Србије.

**4. Националне монографије, монографске студије и радови и уредништва у тематским зборницима**

17. **Капуран, А., Булатовић, А. и Милановић, Д.2016.** Доње Врање, насеље из неолита и касне антике, у С. Перић и А. Булатовић (ур.), Археолошка истраживања на аутопуту Е-75, Археолошки институт, Београд: 115-134.

Овај рад представља прелиминарни извештај резултата истраживања једног неолитског насеља са краја 6 миленијума пре н.е., које се налазило на траси аутопута Е75 код Врања. Овај локалитет је заштитно истраживан током 2014. године.

18. **Булатовић, А., Филиповић, Д. и Капуран, А.2016.** Насеље из гвозденог доба на локалитету Меаниште у Ранутовцу код Врања, у С. Перић и А. Булатовић (ур.), Археолошка истраживања на аутопуту Е-75, Археолошки институт, Београд: 91-114.

И у овом случају се ради о прелиминарном извештају са истраживања једног вишеслојног локалитета који се налазио на траси аутопута Е75 код Врања. На овом налазишту је откривена једина некропола спаљених покојника из старијег бронзаног доба на југу Србије, као и налази насеља из старијег и млађег гвозденог доба.

19. **Булатовић, А., Капуран, А. и Милановић, Д.2016.** Налази металног доба на локалитету Ковачке њиве у Павловцу код Врања, у С. Перић и А. Булатовић (ур.), Археолошка истраживања на аутопуту Е-75, Археолошки институт, Београд: 205-220.

И овај рад представља прелиминарни извештај са заштитних археолошких истраживања на траси аутопута Е75 код Бујановца. Ради се о насељу из неолита и старијег гвозденог доба које је заштитно истраживано од стране потписаних аутора.

20. **Михаиловић, Д., Антоновић, Д., Капуран, А. 2017.** Праисторијска географија Србије, у М. Радовановић (ур.) Географија Србије, Београд, Српска академија наука и уметности, Географски институт "Јован Цвијић; књ. 91: 382 - 417.

У једном од поглавља Географског лексикона Србије, аутор је представио културни континуитет заједница бакарног, бронзаног и гвозденог доба на територији Србије

21. **Jovanović, B. and Kapuran, A.2018**. Diagnostic finds from the Pećine necropolis, In: B. Jovanović Early La Tene Pećine necropolis, Belgrade: 121- 174.

У монографији коју је др. А. Капуран приредио након смрти академика Борислава Јовановића, која се бавинајстаријом Латенскомнекрополом на тлу Србије, један рад се бави дијагностичним налазима из гробова на некрополи који су анализирани на основу стилско-типолошких карактеристика и аналогија са сличним налазима у окружењу и у средњој Европи.

23. **Jovanović, B. and Kapuran, A.2018.** Necropolises related to the pećine necropolis, from Central Europe to the Middle Danube Basin, In: B. Jovanović Early La Tene Pećine necropolis, Belgrade: 174-200.

У истој монографији, један радје посвећен компаративном разматрању налаза из гробова на некрополи Пећине и налазаса истовремених латенских некрополау средњој и југоисточној Европи.

24. **Kapuran, A. Bulatović, A. Danković, I.2019.** Horizonti bronzanog doba na lokalitetu Nad Klepečkom, u: A. Kapuran i dr. (ur.), Praistorija na Viminacijumu, iskopavanja 2005-2015, Arheološki institut, Beograd, 79-142.

У Зборнику радова који се бави презентацијом налаза из праисторијских хоризоната који су откривени током деценије заштитних истраживања на локалитету Виминацијум, аутори су представили налазе из новоткривених насеља и некрополе бронзаног доба.

25. **Kapuran, A. Filipović, V. Redžić, S.2019.** Horizont starijeg gvozdenog doba na lokalitetu Nad Klepečkom, u: A. Kapuran i dr. (ur.), Praistorija na Viminacijumu, iskopavanja 2005-2015, Arheološki institut, Beograd, 143-176.

У истом Зборнику радова аутори су презентовали налазе из старијег гвозденог доба на локалитетима који су истраживани током деценије заштитних истраживања на локалитету Виминацијум.

26. **Капуран, А. и Јањић, Г.2015.** Стратиграфија археолошког комплекса Мокрањске стене, у А. Капуран и А. Булатовић (ур.) Мокрањске стене, културна баштина Неготинске Крајине, Зборник радова, Музеј Крајине, Неготин: 9 – 22.

У овом раду аутори су представили културну стратиграфију једног новооткривеног локалитета код Неготина, који је више деценија девастиран илегалним ископавањима од стране трагача за златом. Зборник радова представља резултате систематских истраживања који су изеђу осталог презентовани и на међународним конференцијама.

26. **Kapuran, A. Jovanović, I. 2017.** Ružana 2: praistorijska metalurška peć iz Banjskog Polja kod Bora-istraživanja 2015. godine, u: I. Bugarski, N. Gavrilović-Vitas, V. Filipović (ur.) Arheologija u Srbiji, projekti Arheološkog instituta u 2015. godini, Arheološki institut, Beograd: 21-26.

У овој публикацији аутори представљају најважније прелиминарне резултате систематских археолошких истраживања археометалуршког локалитета Ружана у Бањском пољу код Бора.

27. **Kapuran, A.2017.** Sinjac Polje-Belavina, Zaštitna istraživanja nekropole 2014. godine i nova saznanja o starijem gvozdenom dobu Ponišavlja, u: I. Bugarski, N. Gavrilović-Vitas, V. Filipović (ur.) Arheologija u Srbiji, projekti Arheološkog instituta u 2014. godini, Arheološki institut, Beograd: 61-67.

У овој публикацији аутор др. А. Капуран представља прелиминарни извештај са резултатима заштитних археолошких истраживања за потребе аутопута Е80, откривених код Беле Паланке.

28. **Капуран, А. 2015.**(29 одредница) (57,69 % тaбака)Ђердап- Лексикон националних паркова, А. Милановић-Пешић (ур.), ЈП Службени гласник, ЈП Национални парк Ђердап и Географски институт ,,Јован Цвијић”, Београд.

У овом лексикону аутор даје описе археолошких локалитета из праисторије који су откривени, највише путем заштитних археолошких истраживања, за потребе хидроелектране Ђердап 1 и 2.

29. **Kapuran, A. (ed.)2018.** B. Jovanović, Early La Tene Pećine necropolis, Belgrade.

Након смрти угледног академика Б. Јовановића, колега др А. Капуран је приредио монографију која се бави непубликованим резултатима са истраживања келтске некрополе Пећине на Виминацијуму, а коју академик није успео за живота да публикује.

***5. Часописи националног значаја (М51, М52, М53)***

30. **Bulatović, A., Kapuran, A. 2016.** Cultural Contacts between Communities of Southwestern Romania and Central Balkans in the Fourth Millenium BC, in: C.I. Popa (ed.) The Carpathian Basin and the Northern Balkans between 3500 and 2500BC: Common aspects and Regional Differences, Annales Universitatis Apulensis, Seria Historica 20/II, Editira Mega, Alba Iulia: 183-202.

Аутори расправљају о различитим аспектима културних контаката насталим између популација бакарног доба на Балканском полуострву.

31. **Кapuran A.2018.** Chronological problems in the continuity of Iron Age cultural groups in Northeastern Serbia, Godišnjak Centra za Balkanološka ispitivanja 47, Sarajevo: 81-94.

У раду су размотрена хронолошка преклапања и недоумице у вези са остацима материјалне културе који су констатовани у гробовима из гвозденог доба на територији Србије.

32. **Kapuran, A.2019.** Nova saznanja o metalurgiji bakra tokom bronzanog doba u Timočkoj regiji (severoistočna Srbija), Godišnjak Centra za balkanološka ispitivanja 48, Sarajevo, 73 - 82.

У раду који је посвећен колеги Благоју Говедарици, аутор је направио прегледну студију о археометалуршким локалитетима откривеним у Североисточној Србији.

**IV КВАЛИТАТИВНА ОЦЕНА НАУЧНОГ ДОПРИНОСА**

Радови кандидата представљају оригинални допринос проучавању проблема везаних за насељавање, начин живота и металургију у бакарном, бронзаном и гвозденом добу централног Балкана.У свом научном раду др А. Капуран се посебно бавио проучавањем металургије бакра у бронзаном добу на подручју североисточне Србије. Захваљујући овим истраживањима, успостављена је међународна сарадња са Аустријском академијом наука и Универзитетом у Бечу на реализацији новог научног пројекта који треба да потврди водећу улогу коју је североисточна Србија имала у Европи на пољу производње бакра током 2 миленијума пре н.е. На основу радиометријског датовања насеља из бакарног доба и некропола из бронзаног доба утврђено је да се културни остаци из ових периода на територији североисточне Србије јављају раније него што се претпостављало.

Радови кандидата су у радовима других аутора цитирани 90 пута (в. списак у прилогу), док његови сопствени радови садрже 55 аутоцитата.

Током последњих пет тодина др Александар Капуран је по позиву учествовао на шест међународних скупова које су организовале водећих европске археолошке институције, као и на другим међународним скуповима са самосталним или коауторским излагањем. Од 2006. године др Капуранје члан Српског археолошког друштва. Учествовао је у раду редакције међународног часописа „Ziridava Studia Archaeologica“ итри зборника радова националног значаја, aприредио је и једну монографију међународног значаја(„Early La Tene Pećine necropolis“). Организовао је међународну конференцију„Perspectives on Balkan Archaeology - Spheres of Interactions Contacts and Relationships between the Balkans and Adjacent Regions in the Late Bronze / Iron Age (13th–5th Centuries BCE“) која је одржана у Београду септембра 2017. године, а био је и члан научног одбора међународне конференције „Prehistoric Communities along the Danube“, одржане у Осијеку 2019. године. У истом периоду рецензирао је више радова за међународни часопис „Прилози Института за археологију у Загребу“, више радова са међународних конференција, и неколико радова који су касније објављени у тематским зборницима националног значаја.

У претходном периоду др Капуран је био интерни ментор др Драгану Милановићу, током његових докторских студија. Био је такође ментор појединим музејским радницима приликом израде радоваза стицање виших музејских звања.

На међународном плану др АлександарКапуран руководи међународним пројектомкоји се реализује у сарадњи Археолошког института и Института Аустријске академије наука из Беча под називом ,,Bronze Age in Northwestern Serbia-metallurgy, settlements and necropolises“. Пројекат је усмерен на примену мултидисциплинарних метода у истраживању налазишта из 2. миленијума пре н.е. на централном Балкану.

Др. А. Капуран је био ангажован на пројектима ,,Археологија Србије: Културни идентитет, интеграциони фактори, технолошки процеси и улога централног Балкана у развоју европске праисторије” ОИ177020,Министарства просвете и науке Републике Србије, на коме је био рукјоводилац подпројекта ,,Бронзано доба у североисточној Србији“. Исти је био ангажован и на пројекту ,,Културне промене и популациона кретања у раној праисторији централног балкана” ОИ177023, Министарства просвете и науке Републике Србије. Од 2013. године био је члан пројекта ,,Археолошка грађа и карта Србије“ Српске академије наука и уметности, којим је руководио академик Борисав Јовановић. Од 2017. године учествује на међународном пројекту ,,FEMINE“,Instituta za arheologiju u Zagrebu.

Поред учешћа у археолошким истраживањима на локалитетима у Србији и иностранству, др. А. Капуран је руководио систематским истраживањима вишеслојног локалитета Мокрањске стене код Неготина од 2011-2013. године и систематским истраживањима археометалуршког локалитета Ружана од 2013-2016. године и Кривељски Камен 2012. код Бора. Руководио је и заштитним истраживањима за потребе аутопутева Е75 и Е80, као што су локалитети Доње Врање 2013. године и Сињац Поље код Беле Паланке 2014. године. Поред међународног пројекта којим руководи од 2017. године учествовао је на међународним истраживањима на Гамзиграду са 2007-2008 године, као и на неколико систематских истраживања на острвима Ираклија, Парос и Евија у Грчкој (у периоду од 2014. до 2019. године), у сарадњи са Норвешким институтом из Атине.

**V ОЦЕНА КОМИСИЈЕ О НАУЧНОМ ДОПРИНОСУ КАНДИДАТА**

Из библиографије и приложене документације се види да др Александар Капуран далеко превазилази минималне квантитативне и квалитативне критеријуме за избор у звање научни саветник.Када је реч о квантитативним критеријумима, укупно је прикупио 110,5 поена (од потребних 70), у групацији радова Обавезни 1 - 104 поена (од потребних 54), а у групацији радова Обавезни 2 - 63 поена (од потребних 40). Објавио је монографију међународног значаја и бројне радове у часописима и зборницима радова међународног и националног значаја. Веома је активно учествовао у међународној сарадњи и организацији научног рада, као и на пројектима чију је реализацију одобрило Министарство просвете, науке и технолошког развоја. Његови радови су високо цитирани, што се види из приложене документације.

Из ових разлога сматрамо да др Александар Капуран испуњава све услове за избор у звање научни саветник.

У Београду, 17. 03. 2021. год.

**КОМИСИЈА:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + - 1. ДрДушан Михаиловић, редовни професор Филозофског факултета

(подносилац извештаја)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + - 1. Др Ненад Тасић, редовни професор Филозофског факултета

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + - 1. Др Александар Булатовић, научни саветникАрхеолошког института